Општинско веће општине Медвеђа, на 31.седници одржаној дана 5.марта 2025.године, на основу члана члана 46. Закона о локалној самоуправи (''Службени гласник Републике Србије'', број 129/07, 83/2014 – др.закон, 101/2016 – др.закон, 47/2018 и 111/2021 – др.закон), члана 137. ст. 1. тачка 3. и члана 138. Закона о спорту ("Сл. гласник РС" бр. 10/2016), члана 66. Статута општине Медвеђа („Службени гласник града Лесковца бр. 9/2019) и члана 12. Пословника о раду Општинског већа општине Медвеђа (“Службени гласник града Лесковца“ бр. 41/2022), члана 52. Правилника о одобравању и финансирању програма у области спорта којима се задовољавају потребе и интереси грађана у општини Медвеђа08 Број: 06-4/2020/11 од 28.01.2020.године, доноси

ОДЛУКУ О СПОРТСКИM ТАКМИЧЕЊИМА

 ОД ПОСЕБНОГ ЗНАЧАЈА ЗА ОПШТИНУ МЕДВЕЂА

 I УТВРЂУЈУ СЕ спортска такмичења од посебног значаја за општину Медвеђа:

1. ПРВУ КАТЕГОРИЈУ спортских такмичења од посебног значаја чини:

а) турнир у малом фудбалу у Медвеђи који се одржава у периоду од 15. до 28.августа;

1. ДРУГУ КАТЕГОРИЈУ спортских такмичења од посебног значаја чине:

а) турнир у малом фудбалу у Сијаринској Бањи у периоду од 03. до 08.августа,

б) турнир у баскету у Медвеђи (август);

1. ТРЕЋУ КАТЕГОРИЈУ спортских такмичења од посебног значаја чине следећи турнири:

a) Ускршњи турнир у малом фудбалу у Негосављу у периоду април-мај;

б) Турнир у малом фудбалу у Тупалу, 1.маја

в) Међународни турнир у каратеу "ЈАБЛАНИЦА ОПЕН" у Медвеђи, јуна месеца;

г) Турнир у малом фудбалу у Лецу - 28. јун;

д) Турнир у малом фудбалу у Тулару - 7.јул;

ђ) Турнир у малом фудбалу у Богуновцу, 11. јул;

е) Турнир у малом фудбалу у Бучумету, 12. Јул;

ж) Турнир у малом фудбалу - 09. август - Газдару;

з) Oпштинско првенство у шаху у Медвеђи, октобар.

 II Организовање и спровођење турнира прве категорије је приоритет, док ће се турнири друге и треће категорије организовани сходно опредељеним и расположивим средствима за текућу годину.

 III За организацију свих турнира надлежан је Спортски савез општине Медвеђа као надлежни територијални спортски савез од посебног значаја за општину Медвеђа.

 IV Ступањем на снагу ове Одлуке, престаје да важи Одлука и спортским такмичењима од посебног значаја за општину Медвеђа, Број: 06-21/2017 од 06.06.2017.године.

 V Одлука ступа на снагу даном доношења.

ОПШТИНСКО ВЕЋЕ ОПШТИНЕ МЕДВЕЂА

Број: 000811409 2025 06154 003 000 061 107 047 од 05. **марта** 2025. године

 ПРЕДСЕДНИК

 ОПШТИНСКОГ ВЕЋА

 Драган Кулић